Държавен вестник, бр. 104, 2011 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  104
допълнение 1, 2 или 3), а при периодичните 
прегледи на автобуси за превоз на деца и/
или ученици – удостоверение за допълните­
лен преглед за проверка на оборудването им 
(приложение № 8).
(4) При извършване на прегледите по чл. 32, 
ал. 1 удостоверението и знакът по чл. 38, ал. 1 
се издават, когато заключението от прегледа 
е, че ППС е технически изправно и отговаря 
на изискванията за допълнително оборудване.
(5) При извършване на прегледите и провер­
ките по чл. 33, ал. 1 удостоверението и знакът 
по чл. 38, ал. 1 се издават при положително 
заключение в протоколите (приложения № 
9, 12 и/или 13). При установяване на несъот­
ветствия с изискванията на части 4, 6 и 9 на 
ADR и с изискванията на приложение IV от 
Директива 94/63/ЕО, изменена с Регламент 
(ЕО) № 1137/2008, удостоверението и знакът 
по чл. 38, ал. 1 не се издават.
Чл. 39. Образецът на знака за периодичен 
преглед за проверка на техническата изправ­
ност на ППС по чл. 38, ал. 1 се утвърждава от 
министъра на транспорта, информационните 
технологии и съобщенията или оправомощено 
от него длъжностно лице.
Чл. 40. (1) Периодичният преглед, който се 
извършва в срок до 14 дни от прегледа, при 
който са установени неизправности по чл. 37, 
ал. 3 и 4, може да се състои само в проверка 
относно отстраняването на неизправностите 
и/или несъответствията.
(2) Когато периодичният преглед е извър­
шен в срока на валидност на предходния пе­
риодичен преглед и установените технически 
изправности са по чл. 37, ал. 3, е разрешено 
в срок до 14 дни от датата на прегледа пре­
возното средство да се придвижи до място 
за отстраняване на неизправностите и/или 
несъответствията. 
(3) Когато неизправностите са по чл. 37, 
ал. 4, за начина на преместване на превозно­
то средство до място за отстраняването им 
е отговорен водачът на превозното средство.
(4) Когато след завършване на периодичния 
преглед лицето, представило ППС за преглед, 
откаже да получи удостоверението за тех­
ническа изправност, не се допуска ППС да 
премине нов преглед до получаване на вече 
издаденото удостоверение.
Чл. 41. (1) Международни удостоверения 
за технически преглед на ППС по реда на 
Спогодбата за приемане на еднакви предпи­
сания за техническите прегледи на пътните 
превозни средства и взаимното признаване на 
тези прегледи (обн., ДВ, бр. 37 от 2004 г.; изм., 
бр. 42 от 2006 г.) се издават от изпълнителния 
директор на Изпълнителна агенция „Автомо­
билна администрация“ или оправомощени от 
него лица след представяне на удостоверение 
за техническа изправност (част І, буква А и 
част ІІ), издадено от контролно-технически 
пункт I, III или V категория, или на документ 
за извършен технически преглед по реда на 
Наредба № I-45 от 2000 г. за регистрацията, 
отчета, пускането в движение и спирането от 
движение на моторните превозни средства и 
на ремаркетата, теглени от тях (обн., ДВ, бр. 31 
от 2000 г.; последно изм., бр. 80 от 2011 г.).
(2) За регистрираните нови ППС от съответ­
ните категории международно удостоверение 
за технически преглед по реда на Спогодба­
та за приемане на еднакви предписания за 
техническите прегледи на пътните превозни 
средства и взаимното признаване на тези 
прегледи се издава след изтичане на първата 
година от експлоатацията му.
Чл. 42. Лицата по чл. 16, получили разре­
шение за извършване на периодични прегледи 
на ППС:
1. организират и контролират извършване­
то на прегледите за техническа изправност в 
съответствие с условията и реда, определени 
в тази наредба;
2. поддържат материалната база, съоръже­
нията и средствата за измерване в съответствие 
с изискванията, определени в тази наредба;
3. осигуряват на контролните органи по 
чл. 166 от Закона за движението по пътища­
та възможност за проверка на материалната 
база, съоръженията и средствата за измерване, 
както и им предоставят за проверка цялата 
документация, свързана с извършването на 
периодични прегледи за проверка на тех­
ническата изправност на пътните превозни 
средства;
4. издават документи, свързани с извърш­
ването на периодични прегледи, и упражняват 
контрол съобразно своите задължения и из­
искванията, определени в наредбата относно 
оформянето, издаването, съхранението и от­
читането им от председателите на комисии 
и техническите специалисти;
5. уведомяват Изпълнителна агенция „Ав­
томобилна администрация“ по реда и в срока 
по чл. 28, ал. 4 за липсващи знаци и/или 
контролни талони за преминат периодичен 
преглед за проверка на техническата изправ­
ност на пътните превозни средства.
Чл. 43. (1) При извършването на перио­
дичните прегледи на ППС председателят на 
комисията:
1. следи за качественото и пълнообемно 
провеждане на периодични прегледи на ППС 
от страна на техническите специалисти, като:
а) не издава документ за техническа из­
правност, когато ППС не е представено на 
преглед или не отговаря на изискванията, 
определени в наредбата;
б) не допуска извършването на периодичен 
преглед на ППС в нарушение на изискванията 
за извършване на периодичните прегледи, 
определени в тази наредба;